open-index/open-wikipedia-markdown huggingface dataset:
Svømming under Sommer-OL 1912 – 4 x 100 meter fri stafett damer

**4 x 100 meter fri stafett for kvinner** under Sommer-OL 1912 fant sted i juli 1912 i Djurgårdsbrunnsviken i Stockholm.

## Finale
Benedikt Doll

**Benedikt Doll** (født 24. mars 1990) er en tysk tidligere skiskytter. Han deltok i verdenscupen i skiskyting første gang i 2013/14-sesongen og deltok for Tyskland under VM i skiskyting 2015 i Kontiolax. 

Han var med på Tysklands lag som tok sølv på stafetten under VM i skiskyting 2016 i Oslo. Doll ble verdensmester på sprint-distansen under VM i skiskyting 2017 i Hochfilzen. 

Under Vinter-OL 2018 i Pyeongchang tok Doll bronse på jaktstart, og var med på det tyske laget som tok bronse på stafett. 

## Resultater
### Olympiske leker

### Verdensmesterskap

## Verdenscupseire
Tabellen viser alle seirene han har i verdenscupen. Han har totalt 22 individuelle pallplasseringer.

## Referanser


## Eksterne lenker
* 
*
Luigi Illica

**Luigi Illica** (1857–1919) var en italiensk librettist.

Illica skrev, vanligvis i samarbeid med Giuseppe Giacosa, librettoer til operaer av Giacomo Puccini, Alfredo Catalani, Umberto Giordano, Pietro Mascagni, Alberto Franchetti og andre betydelig italienske komponister. De mest kjente av librettoene er *[[La Bohème]]*, *[[Tosca]]*, *[[Madama Butterfly]]* og *[[Andrea Chénier]]*.

Illica levde et liv som til tider var hans egne librettoer verdig, blant annet deltok han i slaget ved Pleven under den Den russisk-tyrkiske krig. Etter å ha mistet høyre øre under en duell om en kvinne, ble han vanligvis avbildet med hatten på snei.

Reklameplakater for stumfilmer basert på Illicas librettoer viste navnet hans i store bokstaver, da distributørene bare kunne garantere for handlingen og ikke at musikken som ble spilt under visningen var den som hørte til.

## Referanser


## Kilder
* 

## Eksterne lenker
* 
* 
* 
*  ''Libretto: La Bohème by Giuseppe Giacosa and Luigi Illica'', Project Gutenberg
Svømming under Sommer-OL 1912 – 400 meter brystsvømming menn

**400 meter brystsvømming for menn** under Sommer-OL 1912 fant sted i juli 1912 i Djurgårdsbrunnsviken i Stockholm.

## Resultater

### Kvartfinale
**Heat 1**

**Heat 2**

**Heat 3**

**Heat 4**

**Heat 5**

### Semifinaler

**Semifinale 1**

**Semifinale 2**

### Finale
Indisk halsbåndparakitt

**Indisk halsbåndparakitt** (*Psittacula krameri manillensis*) er en underart av halsbåndparakitt. Den lever i det indiske subkontinent, hovedsakelig i India. Det finnes også innførte stammer i London, New York, Amsterdam og andre steder i Vesten.

## Eksterne lenker
Afrikansk halsbåndparakitt

**Afrikansk halsbåndparakitt** (*Psittacula krameri krameri*) er en underart av halsbåndparakitt. Den finnes hovedsakelig i Vest-Afrika, i Guinea, Senegal og sørlige Mauritania, østover til Uganda og det sørlige Sudan. Rundt 1980 startet den også å hekke i Israel.

## Eksterne lenker
*
Edward Woods

**Edward Alexander Woods** (født 5. juli 1903 i Los Angeles i California, død 8. oktober 1989 i Salt Lake City i Utah) var en amerikansk skuespiller. Han debuterte på Broadway i melodramaet *Speak Easy* i 1927 og hadde sin filmdebut i dramafilmen *[[Mothers Cry]]* i 1930. Woods ble opprinnelig tildelt hovedrollen som Tom Powers i gangsterfilmen *[[Samfunnets fiende]]* (1931), mens James Cagney ble tildelt rollen som Toms bestekamerat Matt Doyle. Da regissør William A. Wellman så på opptakene av dem tre dager etter at innspillingen hadde startet, innså han at Cagney passet mye bedre som Tom Powers og byttet rollene. Woods spilte deretter i filmer som *[[Local Boy Makes Good]]* (1931), *[[Hot Saturday]]* (1932), *[[Tarzans nye bedrifter]]* (1933), *[[Middag kl. 8 (film)|Middag kl. 8]]* (1933), *[[Shadows Over Shanghai]]* (1938) og *[[Marine Raiders (film)|Marine Raiders]]* (1944).

## Filmografi (utvalg)
* 1931 – *[[Samfunnets fiende]]*
* 1933 – *[[Middag kl. 8 (film)|Middag kl. 8]]*

## Referanser




## Eksterne lenker
*
Emilio De Marchi

**Emilio De Marchi** (1861–1917) var en italiensk tenor som rundt århundreskiftet hadde en betydelig karriere på store operascener I Europa og Amerika.

I år 1900 skapte De Marchi operahistorie ved å være den første til å gestalte Cavaradossi i Giacomo Puccinis *[[Tosca]]*.

Mens flere av De Marchis samtidige etterlot seg enkelte opptak, finnes det ingen etter ham, og han er derfor stort sett glemt.

## Kilder
* Emilio De Marchi på LibriVox
* Alberto Iesuè: [«DE MARCHI, Emilio»](http://www.treccani.it/enciclopedia/emilio-de-marchi_res-48f54fa8-87ec-11dc-8e9d-0016357eee51_(Dizionario-Biografico)/), *[[Dizionario Biografico degli Italiani]]* bind 38 (1990)

## Referanser
Stećak

**Stećak** (pl: *stećci*) er en spesiell type gravert middelaldersk gravstein fra Balkan. Stećci-steiner ble lagt i hovedsak mellom 1300 og 1500-tallet. De er mest vanlig i Bosnia-Hercegovina (fortrinnsvis i Hercegovina), men de er også å finne i Kroatia, Serbia og Montenegro.

De er vanligvis gravert og dekorert med bilder fra hverdagen, jaktscener, ridderturneringer eller innskrifter på gammelbosnisk. De kommer i to former: stående eller liggende, som søyler, steinblokker eller i form av steinkors. Det er funnet mer enn 66&nbsp;000 slike gravsteiner på Balkan og 50&nbsp;000 av dem er i Bosnia-Hercegovina.

## Bilder

Bosniangraves bosniska gravar februari 2007 stecak stecci5.jpg|Stećak i Radimlja nekropolis
Bosniangraves bosniska gravar februari 2007 stecak stecci1.jpg|Radimlja
Bosniangraves bosniska gravar februari 2007 stecak stecci2.jpg|Radimlja
Bosniangraves bosniska gravar februari 2007 stecak stecci14.jpg|Radimlja
Bosniangraves bosniska gravar februari 2007 stecak stecci3.jpg|Radimlja


## Referanser


## Eksterne lenker
*
Bildefremviser

En **bildefremviser** er et dataprogram som kan vise lagrede bilder, ofte i form av flere bildefilformater. Et slikt program gjengir bildet i henhold til egenskaper ved skjermen, slik som tonedybde, skjermoppløsning og ICC-profil.

Selv om man kan bruke en rastergrafikkeditor som f.eks. Photoshop, GIMP eller StylePix som en bildefremviser, har disse programmene flere egenskaper enn det som er nødvendig for bare å vise bilder. De fleste bildefremvisere har også funksjoner som editorer vanligvis mangler, slik som å gå gjennom alle bildene i en katalog (f.eks. som et slideshow).
S3 Graphics

**S3 Graphics, Ltd**, vanligvis omtalt som **S3**, er et amerikansk IT-selskap som produserer grafikkort. Selskapet har sitt hovedkvarter i Fremont i Alameda County, California, USA, og ble grunnlagt i januar 1989. Det er kanskje mest kjent for S3 ViRGE, S3 Savage og S3 Chrome-serien.

På grunn av sterk konkurranse fra 3Dfx, ATI Technologies og Nvidia da krigene om 3D-akselratorer var på sitt høyeste, ble grafikkavdelingen av selskapet skilt ut og sammenslått med VIA Technologies. Det nye selskapet fokuserte på det mobile grafikkmarkedet, og ble en stor aktør på dette området. Selskapet ble oppkjøpt av HTC Corporation i 2011.

## Referanser


## Eksterne lenker
* Offisiell hjemmeside
Barndomshjemmet (Løgnaslaget-album)

***Barndomshjemmet*** er et musikkalbum med Løgnaslaget. Albumet ble utgitt i 1990.
## Sporliste
# «Barndomshjemmet» (Steinar Lyse)
# «Den fyste gang» (Løgnaslaget)
# «Fine dag» (Bjørn Aslaksen/Arnt Birkedal)
# «Tomflaskå mi» (Bjørn Aslaksen/Per Inge Torkelsen)
# «Stampen» (Bjørn Aslaksen/Per Inge Torkelsen)
# «Ingvalsen» (Bjørn Aslaksen/Per Inge Torkelsen)
# «Fritidsvisa» (Bjørn Aslaksen/Arnt Birkedal)
# «Gottene fra Egenes» (Ove Hetland/Per Inge Torkelsen)
# «Sama for meg» (Bjørn Aslaksen/Per Inge Torkelsen)
# «Emilia» (Bjørn Aslaksen)
# «Jeg tok min nystemte» (Løgnaslaget)
# «Hvis jeg var en propell» (Bjørn Aslaksen)
# «Våren av Torkelsen» (Bjørn Aslaksen/Per Inge Torkelsen)
# «Du er min» (Bjørn Aslaksen/Ove Hetland)
# «Kom hjem, Bertine» (Per Inge Torkelsen)
# «Try to Remember» (Harvey Schmidt)
## Medvirkende
### Løgnaslaget
* Per Inge Torkelsen - vokal, plystring, kor
* Dag Schreiner - vokal, kor
* Steinar Lyse - vokal, kor, ekko
* Bjørn Aslaksen - vokal, brøl, gitarer, perkusjon, kor, produsent, arrangement

### Øvrige
* Ove Hetland - piano, co-produsent, arrangement
* Sveinung Sand - bass/fiolin, co-produsent, arrangement
* Tommi Haukland - trommer/fløyte, co-produsent, arrangement 
* Sally Nilsson - vokal
* Elin Furubotn - vokal, kor 
* Tomas Siqveland - kor, tekniker, miksing 
* Jan Paulsen - brøl, tekniker, miksing
* Per Ravnaas - tekniker 
* Torbjørn Solum - tekniker 
* Jan Birger Henriksen - fotograf
* Jørn Adde - fotograf 
* Per Dybvig - illustrasjon 
* Gul Reklame - coverdesign 

## Eksterne lenker
* Barndomshjemmet
Xv

**xv** er en bildefremviser og et shareware dataprogram for vindussystemet X som gjør det mulig å vise og modifisere digitale bilder. Programmet ble utviklet av John Bradley, og var svært populært på 1990-tallet.

Bradley klarte ikke å forhandle frem en lisens til algoritmen Lempel–Ziv–Welch, som ble brukt i GIF-formatet. Patenten er nå utløpt, så denne begrensningen er ikke lenker relevant. Frem til 2000 samlet Bradley tredjeparts oppdateringer til xv, deriblant støtte for bildeformatet PNG.

Siste versjon er versjon 3.10a fra 29. desember 1994.

## Referanser
Mailx

**mailx** er en epostklient for Unix og Unix-lignende operativsystemer. Den er en tekstbasert applikasjonsprogramvare med en syntaks som ligner på teksteditoren ed. Mailx er den POSIX-standardiserte varianten av ’’Berkeley Mail utility’’.

## Referanser
Robert Emmett O’Connor

**Robert Emmett O'Connor** (født 18. mars 1885 i Milwaukee i Wisconsin, død 4. september 1962 i Los Angeles i California) var en amerikansk skuespiller. Han spilte i over 200 filmer mellom 1919 og 1950. Blant disse er rollene som spritsmugleren Paddy Ryan i gangsterfilmen *[[Samfunnets fiende]]* (1931), politimannen Henderson som jager Brødrene Marx i komedien *[[A Night at the Opera (film)|A Night at the Opera]]* (1935) og den eldre Paramount-portvakten Jonesy i Billy Wilders film noir *[[Sunset Boulevard (film)|Sunset Boulevard]]* (1950). O'Connor var også vert i MGMs animerte kortfilm *[[Who Killed Who?]]* (1943).

## Filmografi (utvalg)
* 1930 – *[[Betalt]]*
* 1931 – *[[Samfunnets fiende]]*
* 1935 – *[[A Night at the Opera (film)|A Night at the Opera]]*
* 1950 – *[[Sunset Boulevard (film)|Sunset Boulevard]]*

## Referanser




## Eksterne lenker
*
Filsystemtillatelser

**Filsystemtillatelser** eller **aksessrettigheter til filsystemet** refererer til metoder hvorved de fleste filsystemer tildeler aksessrettigheter til spesifikke brukere eller grupper av brukere. Disse filsystemene kontrollerer brukerens evne til å se, forandre, navigere og eksekvere filsystemets innhold. Unix, Unix-lignende og på annen måte POSIX-kompatible operativsystemer, deriblant Linux og alle versjoner av OS X, har et enkelt system for å håndtere individuelle rettigheter. De fleste av disse systemene har også en form for aksesskontrollister, enten proprietære (som for eksempel i HP-UX), kompatible med standarden POSIX.1e, eller basert på standarden Network File System versjon 4.

Operativsystemene MS-DOS, PC-DOS, Windows 95, Windows 98, Windows 98 SE og Windows ME, hadde ikke filsystemtillatelser, men bare filattributter. Der var bare et enkelt attributt for bare lesing av en datafil, som kunne aktiveres eller deaktiveres på en datafil tilhørende en hvilket som helst bruker eller program, og som derfor ikke kunne forhindre noen i å endre eller slette datafilen. Disse systemene hadde ingen begrensninger som hindret en bruker i å lese en datafil.

## Eksterne lenker
* The Linux Cookbook: Groups and How to Work in Them av Michael Stutz 2004
Fleroppstart

**Fleroppstart** (engelsk: *Multi-booting*) er betegnelsen på prosessen der man installerer flere operativsystemer på en datamaskin, og er i stand til å velge hvilket av dem som skal startes opp. Den vanligste konfigurasjonen er to operativsystemer. Fleroppstart kan kreve en spesiell oppstartslaster.

## Eksterne lenker
*Multiboot Specification 
*Dual, Triple, Quad Boot a Macbook with Mac OS X, Ubuntu Linux, Windows XP, and Windows Vista 
*The definitive dual-booting guide: Windows 7, Linux, Vista, XP: with screenshots.
Fredrikstad Kunstløpklubb

**Fredrikstad Kunstløpklubb** (**FKK**) er et idrettslag for kunstløp i Fredrikstad. Klubben har Stjernehallen som hjemmebane, og ble stiftet i 1974 av Bjørg Røsto Jensen.

## Referanser




## Eksterne lenker
*
Ngäbe-Buglé

**Ngäbe-Buglé** er et indiansk comarca på provinsnivå nordvest i Panama. Det hadde en beregna folkemengde på  i 2014. Administrasjonssenteret er byen Buäbti (Llano Tugrí). Comarcaet ble oppretta i 1997 og består av områder som tidligere var en del av provinsene Bocas del Toro, Chiriquí og Veraguas.

Comarcaet er autonomt og administreres av de indianske folkegruppene ngäbe og buglé. Innbyggerne i comarcaet snakker hovedsakelig språka ngäbere, buglere og spansk.

## Referanser
Buäbti

**Buäbti**, eller **Llano Tugrí**, er administrasjonssenteret i det indianske comarcaet Ngäbe-Buglé i Panama. Byen befinner seg i distriktet Nole Duima i fjellkjeden Cordillera Central, om lag 35 kilometer nord for Den panamerikanske hovedveien.

## Referanser
Kaskadeand

* *H. m. malacorhynchos*
* *H. m. hymenolaimus*

**Kaskadeand** eller **blåand** (*Hymenolaimus malacorhynchos*) er en art i underfamilien ender (Anatinae), som er én av fire underfamilier i andefamilien (Anatidae). Arten er endemisk for New Zealand. Arten står på IUCNs rødliste og blir av BirdLife International klassifisert som *[[sterkt truet]]* av utryddelse.

## Taksonomi

Kaskadeand sorterer som eneste art i slekten ***Hymenolaimus***, som er monotypisk og tilhører tribuset **Hymenolaimini** som eneste slekt. Arten har således ingen nære slektninger.

Det er uklart om arten i seg selv er monotypisk eller ikke. Det er beskrevet to varianter (en på Sørøya og en annen på Nordøya), men det har vært uklart om disse bør klassifiseres som selvstendige underarter eller økotyper. En su die publisert i 2007 bekrefter stor genetisk forskjell mellom de to variantene, som i HBW Alive føres opp som distinkte underarter, uten at Carboneras & Kirwan (2018) tar stilling til spørsmålet.

## Biologi
Kaskadeand måler cirka . Hannen veier normal cirka , hunnen cirka . Fjærdrakten er hovedsakelig skiferblå, men den har et grønnaktig skinn på hodet, nakken og ryggen, og kastanjefargede flekker på brystet. De ytre sekundærfjærene har hvitt i tuppene og sorte markeringer mot de indre sekundærfjærene og tertialene. Hunnen er gjennomsnittlig noe mindre enn hannen, og hun har færre kastanjefargede flekker på brystet.

Arten trives i små fjellelver og bekker med hurtigflytende vann, der habitatet rundt har god vegetasjon.

## Inndeling
Inndelingen følger HBW Alive og er i henhold til Carboneras (2018). Norske navn på arter følger Norsk navnekomité for fugl og er i henhold til Syvertsen *et al.* (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.

* Anseriformes, andefugler
** Anatidae, andefamilien
*** Dendrocygninae, plystreender
*** Oxyurinae, skarvender
*** Anserinae, svaner og gjess
*** Anatinae, ender (127 arter)
**** Mergini, fiskender (23 arter)
**** Tadornini, gravender og gravgjess (16 arter)
**** Cairinini, skogender (11 arter)
**** Hymenolaimini (monotypisk)
***** *Hymenolaimus* (monotypisk)
****** *H. malacorhynchos*, kaskadeand
******* *H. m. malacorhynchos*, vest på Sørøya, New Zealand
******* *H. m. hymenolaimus*, sentralt og sør på Nordøya, New Zealand
**** Merganettini (monotypisk)
**** Aythyini, dykkender (20 arter)
**** Anatini, grasender (55 arter)

## Referanser




## Eksterne lenker
*
Anders Steensen Bille

**Anders Bille til [[Rosendal slott (Skåne)|Rosendal]] og [[Råbeløv slott|Råbelev]]** (født ca. 1580, død ca. 1633) var en dansk riksråd. Billeplatsen i Helsingborg er oppkalt etter ham.  

## Liv og levnet
Han var sønn av landsommer Steen Clausen Bille og hustru Kirsten Andersdatter Lindenov (d. 1596). I 1580 kom han i Sorø skole, hvoretter han fra 1599 la ut på den obligatoriske dannelsesreise først til Heidelberg, deretter til Basel, Orleans og Wittenberg. I 1603 ble han hoffjunker og i 1606 fulgte han Christian IV til England og i 1607 riksråd Jacob Ulfeldt (1567–1630) på hans sendelse til Nederlandene. 

I 1608 ble han rittmester over den skånske fane av rostjenesten og deltok senere som oberst i Kalmarkrigen. I årene 1610–29 var han lensmann på Helsingborg – hvortil Christian IV hadde forvist Kirsten Munk – og i 1612–33 også på Herrevad kloster. I desember 1619 ble han utnevnt til riksråd og ble samtidig slått til ridder. 

Heretter ble han benyttet i forskjellig verv: I 1619 deltok han ved grensemøtet i Ulfsbæk og ble senere samme år sendt til Skien for å holde norsk retterting. I 1624 og 1631 deltok han likeledes på rettertingsreiser til Gulland (Gotland) og Bornholm. I mars 1625 fikk han den innflytelsesrike stilling som krigskommissær i Skåne. Anders Bille tilhørte den krets av riksråder som med tiden inntok en skeptisk holdning til Christian IV og som i 1628 tvang gjennom opprettelsen av kontrollorganet *generalkrigszahlkommissariatet*.

## Rosendal
På godset Rosendal i Skåne, som han hadde arvet etter faren, oppførte han hovedgården i 1615 og forøket området. Han var forlovet med Anne Ottesdatter Rosenkrantz (1593–1609), hvis navn lever videre i godset. Etter hennes død levde han sammen med den uadelige Cathrine Henriksdatter med hvem han fikk flere barn, deriblant oberst og kommandant i København Steen Andersen Bille (1624–1698). 

Anders Bille beskrives både som streng, rettferdig, en bøndenes mann som også kunne være grov mot sitt undergivne personale. Innen forholdet til Cathrine Henriksdatter skal han ha hatt utallige kjærlighetshistorier på samvittigheten, hvorav noen av eventyrene ble forlagt til det såkalte *Billehuset* – en teglstensbygning på Rosenholm fra 1400-tallet.

I 1622 hadde han som lensmann på Helsingborg donert 1000 spesieriksdaler hvis rente årlig skulle deles mellom byens latinskole og hospital. Donasjonen har gitt avkastning helt opp i vår tid. 

Anders Bille døde omkring 1633, hvoretter hans bror riksråd Claus Steensen Bille til Vandås (d. 1647) arvet Rosendal. 

## Referanser
Diskbilde

Et **diskbilde** er innenfor informatikken navnet på en datafil som inneholder innholdet og strukturen til et diskvolum eller til hele lagringsmediumet som for eksempel en harddisk, en båndstasjon, en diskett, en optisk disk eller en minnepinne. Et diskbilde skapes vanligvis ved å foreta en kopiering sektor-for-sektor av kildemediumet, og således skape en replikasjon av innholdet og strukturen på lagringsmediumet uavhengig av filsystemet. Avhengig av diskbildets format, kan det omfatte en eller flere datafiler.

Filformatet kan være en åpen standard, slik som et ISO-bilde for optiske disker, eller være unikt for en spesifikk applikasjonsprogramvare.

## Eksterne lenker
* Programvarelager som inluderer RAWRITE2
Korditt

**Korditt** er et sprenglegeme bestående av nitroglyserin, cellulosenitrat og et bindemiddel som erstatter svartkrutt i militært bruk, ettersom forbrenningsproduktene var gasser med minimal mengde sot. Det muliggjorde lange skuddserier uten at våpenet måtte rengjøres og at man slapp røkutvikling som avslørte skytterens stilling. Under svartkrutt-tiden dannet røyken fra kanonene en ren fysisk krigståke ved vindstille vær, som gjorde det vanskelig å skille mellom venn og fiende på slagmarken. Dette slapp man med korditt. Korditt lages som en geleaktig substans som stivner når den ekstruderes gjennom en silplate, og ender opp som lange stenger, derav navnet.

## Fremstilling og egenskaper
Korditt består av 58 % nitroglyserin, 37 % bomullskrutt og 5 % vaselin. Den fremstilles gjennom å blande høynitrert bomullspulver med nitroglyserin under tilsetting av om lag 20 % aceton og omhyggelig blande massen i 3–4 timer ved en temperatur på høyst 40&nbsp;°C. Man tilsetter deretter vaselin under fortsatt omrøring i noen timer. Massen har dermed blitt homogen og noe geléaktig, så den lett kan presses til rør eller strenger (gresk. Chorde, streng, gir navnet) av varierende størrelse, avhengighet av dets bruk.

Korditt klassifiseres som et laveksplosiv på grunn av langsom forbrenningshastighet. I likhet med røyksvakt krutt har det vært nødvendig å redusere innholdet av nitroglyserin til 30–35 % («modifisert cordit» = C.M.D.).

## Bruk
I militær anvendelse brukes korditt til å skyte granater lange strekninger. Under andre verdenskrig blandet skipsmannskaper korditt med svartkrutt for å få lengre rekkevidde på sine kanoner.

Akkurat som svartkrutt er bomullskrutt et langsomtvirkende sprengstoff. Det frigjør sin energi på den tiden prosjektilet beveger seg fremover i kanon-/geværløpet, og ikke når det eksploderer. Tilsetning med nitroglyserin gjør korditt mindre egnet til å ta opp fuktighet fra luften og øker derfor prosjektilets holdbarhet sammenliknet med om det hadde vært rent bomullskrutt.

Korditt er navnet på kruttet, som ellers kalles NC-krutt. Det ble oppfunnet av engelskmannen Frederick Abel og James Dewar omkring år 1890, som på denne tiden var innblandet i en patentkrig med Alfred Nobel.

Korditt er nå foreldet, og det produseres ikke lenger.

## Eksterne lenker
* Korditt på snl.no
Nordsjona

:*Denne artikkelen er om bygda. For fjorden se [[Nordsjona (fjord)]].*
**Nordsjona** er en bygd i Rana kommune i Nordland.

Bygda har i dag knapt 50 innbyggere og lite eller intet næringsliv. En del hytter og en småbåthavn fører allikevel til stor aktivitet, især om sommeren. Det finnes også flere aktive foreninger i bygda, med Ungdomslaget Framhjålp som det fremste.

Den innerste delen av fjordarmen var på 1890-tallet senter for et stort sildefiske, og det var da to butikker, tre kafeer, flere sildesalterier og annen fiskerirelatert næring i bygda. På 1920-tallet ble det drevet hermetikkproduksjon ved gården Langstrand.

I 1942 ble det funnet en meteoritt, den såkalte Pollenmeteoritten i bygda.

Inntil bygda fikk vei i 1983 var det postkontor, butikk og barneskole i bygda, men disse funksjonene ble flyttet til Utskarpen da veien ble åpnet. Ved åpningen av Silatunnelen (som ga Lurøy kommune fastlandsforbindelse) ble veien gjennom bygda en parsell av Kystriksveien (Fylkesvei 17).

## Referanser
Valget i Schleswig-Holstein 2017

**Valget i Schleswig-Holstein 2017** var det 19. valget til den tyske delstaten Schleswig-Holsteins landdag, og fant sted 7. mai 2017.

CDU ble landdagens største parti med 32 % av stemmene, en fremgang på 1,8 %. SPD fikk 27,1 % av stemmene, som var en relativt stor tilbakegang sammenholdt med valgresultatet i 2012, da partiet fikk 30,4 %. AfD kom inn i landdagen for første gang. Piratpartiet kom under sperregrensen og gikk ut av parlamentet.

Stemmerettsalderen var senket til 16 år, og 53 000 unge fikk dermed stemme for første gang.

## Valgsystem

### Første- og andrestemmene
Landdagen i Schleswig-Holstein består i utgangspunktet av 69 medlemmer. Disse blir valgt etter et personalisert forholdstallsvalg. Valgperioden er fem år, og starter ved den nyvalgte landdagens første møte.

Ved valget har hver stemmeberettiget to stemmer, tilsvarende som ved valget til Forbundsdagen.

Den ene stemmen (førstestemmen) går til en person i valgkretsen. Vinneren av personvalgene i de 35 valgkretsene (direktemandater) kommer alltid inn i delstatsforsamlingen.

Andrestemmen går til et parti, og de resterende 34 mandatene blir fordelt etter styrkeforholdet partiene i mellom. Det er andrestemmen som skal avgjøre partienes styrkeforhold i parlamentet.

### Overskudds- og utjevningsmandater
Dersom et parti vinner flere valgkretser enn det partiets andel av andrestemmene skulle tilsi, beholder partiet disse mandatene (overskuddsmandater). Disse overskuddsmandater blir da kompensert de øvrige partiene med utjevningsmandater, slik at styrkeforholdet i gruppene blir andrestemmene tilsier.

### Sperregrense, unntak for Südschleswigsche Wählerverband (<abbr>SSW</abbr>)
Partier som skal bli tilgodesett med utjevningsmandater, må ha oppnådd minst 5 % av de avgitte stemmene (sperregrense).

Südschleswigsche Wählerverband (SSW) som representerer den danske minoritet i delstaten, er gitt unntak fra sperregrensen.

### Stemmerett
Stemmerett har tyske statsborgere som på valgdagen har fylt 16 år og som har bodd minst seks uker i delstaten, uten å ha bolig utenfor denne.

### Valgbarhet
Valgbar er alle tyske statsborgere som har fylt 18 år på valgdagen, og som har sin faste bopel i delstaten.

## Utgangsposisjon
Ved valget i 2012 ble CDU det største partiet, med knapp margin foran SPD. Torsten Albig var i perioden ministerpresident, og ledet en regjering basert på en koalisjon av SPD, De grønne og SSW.

## Referanser
Lars Harms

**Lars Harms** (født 8. november 1964 i Husum) er en nordfrisisk politiker som representerer Sydslesvigsk Vælgerforening (SSW).

## Referanser
Hybodus

Hybodus ("velvet tann") er en utdødd slekt av bruskfisker. Den utviklet seg mot slutten av perm, og forsvant i løpet av sen kritt, gjennom av trias, jura og kritt. Hybodontene var spesielt vellykket og kan bli funnet på grunt hav over hele verden. Av grunnene som ikke er fullt ut forstått, døde de fleste hybodonter ut nær slutten av kritt perioden, mens noen hybodonter overlevde inntil slutten av miocen, for 5 millioner år siden. Hybodus var en hai som ble 2 meter lang og spiste ammonitter, belemnitter og andre dyr.
London Evening News

***London Evening News*** var en avis som først ble utgitt 14. august 1855.

(Vanligvis når folk sier *London Evening News* refererer de faktisk til *Evening News* som ble publisert i London fra 1881 til 1980, da den ble innlemmet i *[[Evening Standard]]*. Siste utgave ble publisert fredag 31. oktober 1980.)

Tittelen ble kort gjenopplivet som en vellykket spoiler-taktikk av Associated Nrwspapers, da eiere av alle *Evening Standard*s aksjer ble byttet mot *London Daily News* av Robert Maxwell som raskt nedla den, og like senere, dens  rival.

## Referanser
Judea (romersk provins)

**Judea** (latin: Iūdaea; hebraisk: , *Jehuda*; gresk: Ἰουδαία) var den romerske provinsen i det tidligere området Judea, tidvis stavet «Iudaea» for å skille den fra den geografiske regionen. 

Provinsen innbefattet regionene Judea, Samaria og Idumea, og omfattet også deler av de tidligere regionene til det hasmoneiske og herodiske kongedømmet Israel. Provinsen fikk navn etter Herodes Arkhelaos’ tetrarki Judea, men det romerske utgjorde et langt større område. Selv navnet «Judea» var avledet av det langt eldre, som ble betegnet som kongedømmet Judea på 500-tallet f.Kr.

Provinsen Judea var preget av uro da den ble opprettet i år 6 e.Kr. under Quirinius’ skatteskrivning og folketelling, og det ble også utkjempet flere kriger, jødeopprørene (eller de jødisk-romerske kriger). Jødenes viktige helligdom, tempelet i Jerusalem, ble ødelagt i 70 e.Kr., noe som førte til institusjonen *Fiscus Judaicus* («jødisk skatt») og etter Bar Kokhba-opprøret (132–135), endret den romerske keiser Hadrian navnet på provinsen til Syria Palaestina og navnet på Jerusalem til Aelia Capitolina. Det har noen senere villet ha som et romersk forsøk på kulturell og etnisk rensning av jøder i regionen.

## Referanser


## Eksterne lenker

* «Procurators of Iudaea», Jewish Encyclopedia
* «The name Rome gave to the land of Israel», Focus on Jerusalem
Screen Actors Guild Life Achievement Award

**Screen Actors Guild Life Achievement Award** er en ærespris delt ut av den amerikanske fagforeningen Screen Actors Guild (SAG) «for fremragende innsats i å fremme de fineste idealene ved skuespilleryrket» (*for outstanding achievement in fostering the finest ideals of the acting profession*). Prisen har med tre unntak blitt utdelt hvert år siden 1962 da Eddie Cantor vant prisen.

## Mottakere
Følgende skuespillere har fått prisen.

;1960-årene
*1962: Eddie Cantor
*1963: Stan Laurel
* 1964: *Ikke utdelt
*1965: [[Bob Hope]]
*1966: [[Barbara Stanwyck]]
*1967: [[William Gargan]]
*1968: [[James Stewart]]
*1969: [[Edward G. Robinson]]
;1970-årene
*1970: [[Gregory Peck]]
*1971: [[Charlton Heston]]
*1972: [[Frank Sinatra]]
*1973: [[Martha Raye]]
*1974: [[Walter Pidgeon]]
*1975: [[Rosalind Russell]]
*1976: [[Pearl Bailey]]
*1977: [[James Cagney]]
*1978: [[Edgar Bergen]]
*1979: [[Katharine Hepburn]]

;1980-årene
*1980: [[Leon Ames]]
*1981: *Ikke utdelt
*1982: Danny Kaye
*1983: Ralph Bellamy
*1984: Iggie Wolfington
*1985: Paul Newman og Joanne Woodward
*1986: Nanette Fabray
*1987: Red Skelton
*1988: Gene Kelly
*1989: Jack Lemmon
;1990-årene
*1990: Brock Peters
*1991: Burt Lancaster
*1992: Audrey Hepburn
*1993: Ricardo Montalbán
*1994: George Burns
*1995: Robert Redford
*1996: Angela Lansbury
*1997: Elizabeth Taylor
*1998: Kirk Douglas
*1999: Sidney Poitier

;2000-årene
*2000: Ossie Davis og Ruby Dee
*2001: Edward Asner
*2002: Clint Eastwood
*2003: Karl Malden
*2004: James Garner
*2005: Shirley Temple
*2006: Julie Andrews
*2007: Charles Durning
*2008: James Earl Jones
*2009: Betty White
;2010-årene
*2010: Ernest Borgnine
*2011: Mary Tyler Moore
*2012: Dick Van Dyke
*2013: Rita Moreno
*2014: Debbie Reynolds
*2015: Carol Burnett
*2016: Lily Tomlin
* 2017: Morgan Freeman
* 2018: Alan Alda
* 2019: Robert De Niro
* 2020: ''Ikke utdelt
* 2021: Helen Mirren

## Referanser
Jarlsberg prosti

**Jarlsberg prosti** *(Jarlsbergs Provsti)*, inntil 1739 benevnt **Tønsberg Provsti**, var et tjenestedistrikt i Oslo bispedømme i Den norske kirke og omfattet kirkesognene i datidens Jarlsberg Grevskab. Prostiet er antatt opprettet i lenstiden og bestod inntil 1848 da det ble delt i to.

## Historie

Det historiske prostiet Túnsbergs prófastdœmi, som omfattet det meste av det historiske Vestfylda, ble en gang i senmiddelalderen delt i Brunlanes og Tønsberg prostier. Sistnevnte omfattet Tunsberg len i lenstiden og Jarlsberg grevskap fra opprettelsen av dette i 1673. Prostiet var etablert før dette, ettersom det er oppført i en oversikt fra 1660-årene. Den gjengse benevnelsen ser ut til være endret til *Jarlsberg prosti* i forbindelse med grensereguleringer i 1739. Etter grevskapenes avvikling i 1821, ble Jarlsberg grevskap slått sammen med Laurvig Grevskab til Jarlsberg og Laurviks amt. Det var to prostier i amtet, Jarlsberg og Laurvig prosti.

Ved kgl.res. av 5. april 1848 ble det vidløftige Jarlsberg prosti delt i Nordre og Søndre Jarlsberg prostier:

Dagens Tønsberg domprosti er geografisk sett mye mindre enn det historiske prostiet.

## Tønsberg prosti 1664

Tønsberg prosti omfattet følgende prestegjeld med hovedsogn og annekssogn:

* Flesberg *(lagt til [[Brunlanes prosti]] før 1671)*
** Flesberg hovedsogn
** Svene annekssogn
* Sandsvær *(lagt til [[Bragernes prosti]] i 1691)*
** Efteløt hovedsogn
** Hedenstad annekssogn
** Komnes annekssogn
** Tuft annekssogn
* Hof
** Hof hovedsogn
** Vassås annekssogn
* Botne
** Botne hovedsogn
** Hillestad annekssogn
* Våle
** Våle hovedsogn
** Undrumsdal annekssogn
* Borre
** Borre hovedsogn
** Nykirke annekssogn
* Ranmes
** Ramnes hovedsogn
** Fon annekssogn
** Vivestad annekssogn
* Andebu
** Andebu hovedsogn
** Høyjord annekssogn
** Kodal annekssogn
* Stokke
** Stokke hovedsogn
** Skjee annekssogn
** Arnadal annekssogn
* Sem
** Sem hovedsogn
** Slagen annekssogn
* Nøtterøy
** Nøtterøy hovedsogn
** Tjøme annekssogn, i Brunla len og Brunlanes prosti
* Lardal
** Svarstad hovedsogn
** Hem annekssogn
** Styrvoll annekssogn

## Prestegjeld i Jarlsberg prosti på 1700-tallet
* Skoger
* Sande
* Hof
* Botne
* Våle
* Borre
* Ramnes
* Stokke
* Sem
* Nøtterøy

## Referanser
Steppeilder

**Steppeilder** (*Mustela eversmannii*) er et rovpattedyr i mårfamilien.

Den er svært lik ilder (*Mustela putorius*) og er ofte blitt regnet som en underart av den. De to artene har samme størrelse, men steppeilderen har lysere pels, spesielt på ryggen og sidene. Steppeilderen har 38 kromosomer, ikke 40 som ilder, og skallen er kraftigere.

Steppeilder foretrekker tørrere habitater enn ilder og forekommer på steppe, halvørken, beiteland og åkre. Føden er for det meste gnagere, som siseler, murmeldyr, hamstere, ørkenrotter, markmus og pipeharer. Den unngår skog og er nattaktiv. Arten er utbredt fra Polen, Tsjekkia og Østerrike i vest gjennom Ungarn, Slovakia, Serbia, Romania, Bulgaria, Moldova, Ukraina, østlige Belarus, sørlige Russland, nordlige Georgia, Kasakhstan, Turkmenistan, Usbekistan, Tadsjikistan og Kirgisistan til Mongolia og nordlige og vestlige Kina.

## Referanser


## Eksterne lenker
*
Sør-Jarlsberg prosti

**Sør-Jarlsberg prosti**, inntil 1922 benevnt **Søndre Jarlsberg prosti**, er et tidligere prosti i Oslo bispedømme.

## Historikk

Ved kgl.res. av 5. april 1848 ble det vidløftige Jarlsberg prosti delt i Nordre og Søndre Jarlsberg prostier:

Prostiet fikk sitt nåværende navn i 1922. Ved opprettelsen av Tunsberg bispedømme i 1948 ble prostiet videreført som Tønsberg domprosti, hvor alle prestegjeldene inngikk.

## Prestegjeld i Sør-Jarlsberg prosti
* Tønsberg
* Ramnes
* Andebu
* Sem
* Stokke
* Nøtterøy
* Tjøme *(fra 1872)*

## Referanser
Leo Walmsley

**Leo Walmsley** (født 1892, død 1966) var en engelsk forfatter.

Han ble født i Shipley i West Yorkshire i 1892, og to år senere flyttet familien til Robin Hood's Bay på kysten av dagens North Yorkshire, der han gikk på Old Wesleyan Chapel. & Scarborough Municipal School. Han var sønn av maleren Ulric Walmsley. I 1912 fikk den unge Leo stillingen som kurator/vaktmester ved Robin Hood's Bay Marine Laboratory med lønn, fem shilling i uken.

Under første verdenskrig tjenestegjorde han som observatør ved Royal Flying Corps i Øst-Afrika, bemerket seg og fire ganger omtalt
og fikk Military Cross. Etter et flyhavari ble han sendt hjem, og til slutt fulgte en litterær karriere. Han slo seg ned i Pont-Piller i nærheten Polruan i Cornwall, der han ble venn med forfatteren Daphne du Maurier.

Han var gift tre ganger. Først i 1919 med Elsie Susanna Preston som han skilte seg i 1932, og 1933 giftet han seg med Margaret Bell Little, og etter deres skilsmisse i 1946, til slutt giftet han seg med Stephanie Gubbins i 1955.

Han døde i Fowey, Cornwall 8. juni 1966.

Mange av bøkene hans er hovedsakelig selvbiografisk, best kjent er hans *Bramblewick* serien skrevet  i Robin Hood's Bay – *Foreigners*, *Tre Fevers*, *Phantom Lobster* og *Sally Lunn*, som ble filmet som *[[Turn of the Tide (roman)|Turn of the Tide]]* (1935).

## Bibliografi
* 1914 – *Guide to Geology of  Whitby and District* – Horne 
* 1919 – *Fossiles of Os-District* – Horne
* 1920 – *Flying and  Sport in Esst -Africa* – Blackwood
* 1921 – *The Silver Blimp*. Nelson
* 1923 – *The Lire of Tunder Island* – Jenkins
* 1926 – *Thee Green Rocket*– Jenkins
* 1926 – *Toro of .he Little People* – Hodder & Stoughton
* 1932 – *Tre Fevers* – Cape
* 1933 – *Phantom Hummer* – Cape
* 1935 – *Foreigners* – Collins
* 1937 – *Sally Lunn* – Collins
* 1939 – *Love in The Sun* – Collins
* 1941 – *Fishermen at War*. - Collins
* 1942 – *British Ports  and Harbours* – Collins
* 1944 – *So Many  Lovers*.(selvbiografi) – Collins 
* 1944 – *Sally Lunn* (play) – Collins
* 1946 – *British Ports and Harbours*. (Storbritannia i Bilder) -Collins
* 1948 – *Master Mariner* – Collins
* 1951 – *Lancashire and Yorkshire* – Collins
* 1952 – *Invisible Cargo* – Joseph
* 1954 – *The Golden Waterwheel* – Collins
* 1957 – *Happy Ending* – Collins
* 1959 – *Sound of the Seas*.– Collins
* 1963 – *Paradise Creek* – Collins
* 1965 – *Angler's Moon* – Hamilton

## Biografier
* 1991 – *The Honey Gatheres* – Peter J. Woods
* 1995 – *Autumn Gold*– Stephanie Walmsley (hans enke)
* 2001 – *Shells and Bright Stones* – Nona Stead (red.)

## Referanser


## Eksterne lenker
* Mer om Walmsley http://walmsleysoc.org/Leo.html
Team Bahrain Victorious

**Team Bahrain Victorious** er et sykkellag fra Bahrain som ble opprettet i 2017.

Bak laget står prins Nasser bin Hamed al-Khalifa.

## 2026
### Ryttere

### Seire

## Referanser


## Eksterne lenker
*
Turkestanløpekråke

**Turkestanløpekråke** (*Podoces panderi*) er en spurvefugl i kråkefamilien. Den lever i Sentral-Asia, hovedsakelig i Turkmenistan, Kasakhstan og Usbekistan.

## Eksterne lenker
Taiwanskjære

**Taiwanskjære** (*Urocissa caerulea*) er en spurvefugl i kråkefamilien. Den er endemisk til Taiwan.

## Eksterne lenker
Nedre Tellemarken og Bamble prosti

**Nedre Tellemarken og Bamble prosti** *(Nedre Tellemarkens og Bamble Provstie*, også benevnt *Scheen Provsti*) var et prosti i Agder bispedømme inntil 1843.

## Historikk

Nedre Tellemarken og Bamble prosti opphørte i 1843 da det ble delt i Nedre Telemark prosti og Bamble prosti:

## Prestegjeld i Nedre Tellemarken og Bamble prosti
* Eidanger
* Gjerpen
* Porsgrunn
* Bamble
* Del av Kragerø:
** Sannikedal anneks
* Drangedal
* Solum
* Holden
* Bøe
* Seude
* Hitterdal

## Referanser
Konglekråke

**Konglekråke** (*Nucifraga columbiana*) er en spurvefugl i kråkefamilien. Den lever i Nord-Amerika, fra Britisk Columbia og det vestre Alberta i Canada, gjennom USA til Californiahalvøya i Mexico. Konglekråka spiser frø fra furutrær.

## Referanser




## Eksterne lenker
Nedenæs prosti

**Nedenæs prosti** *(Nedenæs Provsti*, norrønt: *Nedenes prófastdœmi)*, er et tidligere prosti i Agder bispedømme.

Prostiet har sin opprinnelse i katolsk tid og antas å ha forblitt relativt uendret fra sen middelalder, gjennom reformasjonen og inntil bydannelsene utover på 1800-tallet. Ved kgl.res. av 11. januar 1826 ble det gjennomført en omfattende omorganisering av prosti og prestegjeld i Christiansand stift, gjeldende fra 1. mars 1826. Dette innebar også innebar at Nedenæs Provsti ble delt to, henholdvis Østre og Vestre Nedenæs Provstier:

## Nedenes Prouistij (ca 1620)
* Gierrestad Præstegjeld
** Gierrestad kircke
** Synneleff kircke
** Moland paa Wegursheiden kircke
* Hollthe Præstegjeld
** Holtte kircke
** Thromøe kircke
** Øster Moland kircke
** Dybwog kircke
** Flosta kircke
* Øyestad Præstegjeld
** Øyestad kircke
** Fierre kircke
** Froland kircke
* Hommedal Præstegjeld
** Landuigh kircke
** Hægrefos kircke
** Eidtzs kircke
* Moland Præstegjeld
** Westre Moland kircke
** Hæuaag kircke

## Nedenæs Provsti 1826
*Til Østre Nedenæs:*
* Gjerrestad
* Østerriisøer
* Dybvaag
* Holt
*Til Vestre Nedenæs:*
* Arendal
* Østre Moland
* Øiestad
* Hommedal
* Vestre Moland

## Referanser


## Kilder
* Folketellingen 1769
Bjørn Kåre Odde

:*For felespilleren født i 1939, se [[Bjørn Odde]]*

**Bjørn Kåre Odde** (født 1990) er en norsk felespiller, folkemusiker og komponist fra Lom.

Han er barnebarn av felespiller Bjørn Odde og bror av trekkspiller Mads Erik Odde. Han gikk ut av Norges musikkhøgskole i 2013. Han har fått flere priser, blant annet Landskappleiken i åpen klasse i 2015, Folkelarmprisen i tradisjonelt samspill 2016, årets folkemusiker under Folkelarmprisen 2019 og Folkelarmprisen 2022 i åpen klasse. I 2014 hadde han rollen som *spelemannen* i musikalen *Spelemann på taket* ved Det Norske Teatret.

## Diskografi
* *Den fyrste* (Etnisk Musikklubb, 2015) - Lendmenn
* *Atterljomen* (ta:lik, 2016) med  og Aslak O. Brimi
* *Sumarmorgon* (Grappa, 2016) - Odde & Holmen
* *Snilla Patea* (2L, 2016) - med Schola Cantorum
* *Arv og slarv* (Etnisk Musikklubb, 2017) - Firo
* *Vev* (ta:lik, 2018) - Aslak Brimi Kvartett
* *Skrible* (MFC, 2018) - Majorstuen
* *Edge* (ta:lik, 2018) - Bjørn Kåre Odde & Ole Nilssen
**Hand*  (ta:lik, 2019) - Bjørn Kåre Odde & Ole Nilssen
**Arv og slarv* (Etnisk Musikklubb, 2019) - Firo
**Tonar i tre (ta:lik, 2019) -* med Astrid Sulheim og Aslak Brimi (Atterljomen)
**Jubel (*MFC, 2020) - Majorstuen
**Isomeri* (ta:lik, 2021) - Aslak Brimi Kvartett
**Folk Chamber* (Melovitten, 2021) - Bjørn Kåre Odde
**Lilleslåtter* (ta:lik, 2022) - Espen Wensaas og Bjørn Kåre Odde
**Dyss* (Melovitten, 2023) - Bjørn Kåre Odde, Schola Cantorum og Tone Bianca Sparre Dahl
**Sjå ut* (Melovitten, 2023) - Atterljomen (Bjørn Kåre Odde, Astrid Sulheim og Aslak Brimi)
**van danse* (Melovitten, 2023) - Madam Jam
**Føreferd* (Melovitten, 2023) - Odde & Holmen
* *Folk Chamber II* (Melovitten, 2024) - Bjørn Kåre Odde
* *Alumni* (Melovitten, 2025) - Vegar Vårdal, Bjørn Kåre Odde, Ingrid Lingaas Fossum,  og 
**Lilleslåtter 2* (ta:lik, 2025) - Espen Wensaas og Bjørn Kåre Odde

## Priser og utmerkelser
* Øivind Berghs minnepris 2011
* Fureprisen under Landskappleiken 2011 
* Toneprisen 2013
* Årets unge folkemusikere sammen med Sivert Holmen under INTRO-folk arrangert av FolkOrg 2015
* Landskappleiken 2015 i åpen klasse med Odde-Sandum-Odde (med Mads Erik Odde og )
* Folkelarmprisen 2016 i klassen tradisjonelt samspill for *Atterljomen* (med Astrid Sulheim og Aslak O. Brimi)
* Årets folkemusiker under Folkelarmprisen 2019
* Folkelarmprisen 2022 i åpen klasse for *Folk Chamber*

### Nominasjoner
* Nominert til Folkelarmprisen 2018 i klassen tradisjonelt samspill for *Sumarmorgon* (med Sivert Holmen)
* Nominert til Musikkforleggerprisen 2019 i klassen årets verk klassisk/samtidsmusikk for «Snilla Patea»
* Nominert til Folkelarmprisen 2022 i klassen tradisjonelt samspill for *Lilleslåtter (med [[Espen Wensaas]])
* Nominert til [[Folkelarmprisen]] 2024 i klassen samspill gruppe/ensemble for *Føreferd* (med )
* Nominert til [[Folkelarmprisen]] 2025 i klassen årets album – samspill/gruppe/ensemble for *Alumni* (med [[Vegar Vårdal]], [[Ingrid Lingaas Fossum]],  og )
* Nominert til [[Folkelarmprisen]] 2025 i klassen årets album – åpen klasse for *Folk Chamber II''

## Referanser


## Eksterne lenker
* 
* 
* Presentasjon på scholacantorum.no
* www.bkodde.no
Svartnebbskjære

**Svartnebbskjære** (*Pica hudsonia*) er en spurvefugl i kråkefamilien.

## Beskrivelse
Den er svart og hvit med svarte partier på vinger og hale. Den ligner på vanlig skjære (*Pica pica*).

## Atferd

Svartnebbskjæras hekkesesong starter fra sent mars til tidlig juni. Den legger som regel 6 eller 7 egg, men hun kan legge opptil 13 egg. Kun hunnen ruger. Eggene klekkes etter 16-21 dager. Mens hunnen ruger kommer hannen med mat til henne.

## Utbredelse
Den lever i Nord-Amerika, i sørlige deler av Alaska, nordre California, nordre Nevada, nordre Arizona, nordre New Mexico, sentrale Kansas og i sentrale Nebraska.

## Eksterne lenker
Sandnes prosti

**Sandnes prosti** er et tjenestedistrikt i Stavanger bispedømme i Den norske kirke. Prosten har sete i Sandnes. Ludvig Bjerkreim er prost.

Prostiet er inndelt i sogn. Sognet er grunnenheten i Den norske kirke. De som arbeider i kirken er enten ansatt av sognet gjennom kirkelig fellesråd, de er ansatt av bispedømmet. Sogneprestene er ansatt i bispedømmet, og har tjenesten sin knyttet til et (eller flere) sogn.

## Sogn i Sandnes prosti
* Sandnes
* Bogafjell
* Bymenigheten
* Forsand
* Gand
* Hana
* Høle
* Høyland
* Lura
* Riska

I Sandnes er kommunegrenser, prostigrenser og fellesrådsgrenser sammenfallende.

## Historikk
Sandnes prosti ble fradelt fra Jæren prosti 1. mai 1997, bestående av kirkesognene i Sandnes og Sola kommuner.

## Prestegjeld
* Sandnes
* Riska
* Høyland
* Hana
* Gand
* Sola *(til 2006)*

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Referanser


## Eksterne lenker
* Nettsiden til Den norske kirke
Gulnebbskjære

**Gulnebbskjære** (*Pica nuttallii*) er en fugl i kråkefamilien. Den finnes kun i California i USA, der den hekker i Central Valley.

## Eksterne lenker
Ryfylke prosti

**Ryfylke [[prosti]]** er et tjenestedistrikt i Stavanger bispedømme i Den norske kirke. Fra 2013 har prosten sete i Hjelmeland.

## Sogn i Ryfylke prosti
* Strand
** Strand
** Jørpeland
* Hjelmeland
** Hjelmeland
** Fister
** Årdal
* Suldal
** Jelsa
** Erfjord
** Suldal
** Sand
* Sauda
** Sauda

## Historikk
Ryfylke prosti har røtter middelalderen, og har gjennom historien fått grensene endret en rekke ganger. Inntil 1848 omfattet det kirkesognene Sauda, Suldal, Sand, Jelsa, Hjelmeland, Årdal, Fister, Sjernarøy, Nedstrand, Imsland, Vikedal, Sandeid, Vats, Skjold, Tysvær og Røldal.
* I 1848 ble Tysvær overført til Karmsund prosti.
* I 1858 ble Skjold og Vats også overført til Karmsund prosti.
* I 1862 ble Røldal overført til Hardanger og Voss prosti i Bjørgvin bispedømme.
* I 1988 ble Sjernarøy og sognene i Hjelmeland kommune overført til Hetland prosti, men til gjengjeld ble Tysvær og Bokn kommuner tilført fra Karmsund prosti. Året etter ble navnet endret til *Nordre Ryfylke prosti*, samtidig som Hetland prosti skiftet navn til Søndre Ryfylke.
* I 2002 tilkom Ølen kommune (sognene Ølen, Bjoa og Vikebygd) som ble overført fra Sunnhordland prosti i Bjørgvin bispedømme.
* I 2006 ble Tysvær og Bokn kommuner overført til Karmsund (Haugesund) prosti.
* I 2013 ble *Nordre Ryfylke* og Søre Ryfylke slått sammen, og navnet *Ryfylke prosti* ble tatt i bruk igjen. Vindafjord kommune fulgte ikke med, men gikk til Haugaland prosti, og med det fikk Ryfylke prosti de nåværende grensene.

## Prestegjeld

## Referanser
Renaissance (parti)

**Renaissance** er et politisk parti i Frankrike. Navnet er en kortform for **Association pour le renouvellement de la vie politique** (fransk for *Foreningen for fornyelse av det politiske liv*). Partiet ble stiftet av Emmanuel Macron i april 2016, i hans fødeby Amiens.

Partiet er karakterisert som sosialliberalt, pro-europeisk og som et sentrumsparti. Emmanuel Macron, som er vurdert som en sentrumspolitiker, har uttalt at partiet plasserer seg hverken til høyre eller venstre.

Navnet ble endret fra *La Republique en Marche!* til det nåværende, etter presidentvalget i 2017. Forbokstavene på partiets opprinnelige todelte kortnavn *En Marche* (EM) var identiske med forbokstavene i navnet til stifteren. Macron gikk etter valgseieren av som partileder, noe som er sedvane i Frankrike før en tiltrer som president. 

## Referanser


## Eksterne lenker
* 
*
Karmøy prosti

**Karmøy prosti** er et tjenestedistrikt i Stavanger bispedømme i Den norske kirke med prostesete i Avaldsnes. Det ble opprettet ved deling av Karmsund prosti i 2006 og omfatter alle sogn i Karmøy kommune.

## Sogn
* Norheim
* Torvastad
* Avaldsnes 
* Kopervik
* Åkra
* Veavågen (utskilt fra Åkra i 2012)
* Falnes
* Ferkingstad

## Prestegjeld

## Se også
* Kirker i Norge etter kommune

## Referanser
Haugaland prosti

**Haugaland prosti**, inntil 2013 benevnt **Haugesund prosti**, er et tjenestedistrikt i Stavanger bispedømme i Den norske kirke med prostesete i Haugesund.

## Sogn i Haugaland prosti
* Haugesund
** Vår Frelser
** Skåre
** Rossabø
* Utsira
** Utsira
* Tysvær
** Tysvær
** Nedstrand
** Førresfjorden
* Bokn
** Bokn
* Vindafjord
** Skjold
** Vats
** Sandeid
** Vikedal
** Imsland
** Ølen og Bjoa sogn
** Vikebygd

## Historikk

Haugaland prosti er en etterfølger til Karmsund prosti som har røtter fra middelalderens kirkeinndeling. Det favnet om sognene ved Karmsundet, ytterst i Ryfylke: Skåre, Utsira, Torvastad, Avaldsnes, Åkra, Falnes, Ferkingstad og Bokn.

Flere nye sogn har blitt opprettet:
Fra Avaldsnes ble to nye sogn utskilt: Kopervik i 1855 og Førresfjorden i 1893. Haugesund sogn ble utskilt fra Skåre i 1879, og i 1962 ble Haugesund og Skåre omregulert til de tre sognene Vår Frelser, Rossabø og Skåre.

Prostiets østgrense har blitt flyttet frem og tilbake flere ganger:
Fra Ryfylke prosti ble sogn tilført i 1848, Skjold og Vats i 1859. I 1988 ble de flyttet tilbake til Ryfylke, sammen med Førresfjorden og Bokn. I 2006 ble sognene i Karmøy kommune fradelt for å danne det nye Karmøy prosti, samtidig som sogn i Tysvær kommune ble tilført prostiet, som da skiftet navn fra Karmsund til *Haugesund prosti.* I 2013 ble også sognene i Vindafjord kommune tilført, og navnet ble på nytt endret til det nåværende *Haugaland prosti*.

## Prestegjeld

## Se også
* Liste over kirker i Norge etter kommune

## Eksterne lenker
* Arkivverket 
* Hyrdingen
* Norges land og folk
* Nettsiden til Den norske kirken
Karmsund prosti

**Karmsund prosti** (norrønt: *Karmasund prófastdœmi*) var et prosti i Agder bispedømme og Stavanger bispedømme fra middelalderen til 1. januar 2006, da det ble delt i Karmøy og Haugesund prosti.

## Historikk

Karmsund prosti går tilbake til tiden før reformasjonen. Prostiet ble delt i Haugesund og Karmøy prosti ved kgl.res. av 7. juni 1996, gjeldende fra 1. januar 2006. Det har vært tre sentrale grensereguleringer i prostiet, den første var i 1929 mellom Skjold sogn i Karmsund prosti og Vikebygd sogn i Sunnhordland prosti. Siden, i 1965, var det en regulering mellom Vats sogn i Skjold prestegjeld og Nedstrand sogn og prestegjeld i Ryfylke prosti. I 1969 ble det foretatt en grenseregulering mellom Tysvær prestegjeld i Karmsund prosti og Nedstrand prestegjeld i Ryfylke prosti.

## Prestegjeld
* Skudenes
* Kopervik
* Avaldsnes
* Norheim
* Torvastad
* Vår Frelsers
* Rossabø
* Skåre
* Tysvær
* Skjold

## Referanser


## Kilder
* Folketellingen 1769